Odin

Den som regnes både som gudenes høvding og høvdingenes gud, er Odin, den mektigste og mest kunnskapsrike av alle gudene i norrøn mytologi. Odin har to brødre, Vilje og Ve og foreldrene hans heter Bor og Bestla. I følge mytologien skapte de tre brødrene sammen de to første menneskene på jorden. De het Ask og Embla, og de ble skapt av to trestokker som kom drivende. Forstand og bevegelse var det broren Vilje som ga dem, mens broren Ve ga dem form, tale, hørsel og syn. Brødrene til Odin har i det hele stor betydning, da det er de som styrer Valhall mens Odin er borte. Frigg er Odins kone. Hun er svært vakker, og er den mektigste av alle gudinnene. Hun kjenner menneskers skjebne like godt som Odin selv. Hun er også gudinne over ekteskapet. Odin og Frigg har tre barn, Balder, Hòd og Hermod. Men Odin har barn med tre andre kvinner også. Med Jord har han Tor, med Rind har han Våle og med Grid har han Vidar. Fra starten av var Odin opprinnelig stormens og nattens gud, men er senere blitt Hovedguden i den norrøne mytologien. Han er både krigsgud, guden for visdom, trolldom og diktning. Hjemmet til Odin heter Valaskjalv og der sitter han i sitt høysete som heter Lidskjalv. Han har et spyd som heter Gungne og en ring i gull som heter Draupne. Som nevnt er Odin guden for visdom. Denne kunnskapen fikk han da han ofret et øye for å få drikke av kunnskapens brønn(Mimes brønn). Det er årsaken til at Odin bare har ett øye. Grunnen til at han gjorde dette, er for å forstå den verden han har skapt. Senere ble Mime halshugget og hodet hans bruker Odin til å rådføre seg med. En dag var Odin så fortvilet over alt han ikke visste og forstod så han måtte ut i verden og øke sin kunnskap. For å lære smerte, stakk han seg selv med spydet i siden for å lære om smerte. Og han klatret opp i Yggdrasil og hang der halvt levende og halvt død i ni døgn. I denne perioden viste verdens hemmeligheter seg for han og han kunne reise mye klokere tilbake. Valhall blir styrt av Odin. Her er alle veggene laget av spyd og taket av skjold. Valhall har 540 porter som alle er brede nok til at 800 krigere kan gå ved siden av hverandre igjennom dem. Alle som har falt i kamp, samles her, for her kan de fortsette kampen. For det er nemlig slik at alle som dør i kamp gjenoppstår og kan fortsette livet. Galten Særimne, gir mat til alle i Valhall. Den blir tilberedt av kokken Andrimne i kjelen Eldrimne. Fra geita Hedrun får de mjød, hun fyller et helt kar hver dag. Odin selv drikker bare vin, noe som er både hans mat og drikke. Odins hest heter Sleipner, den navigerer verden med sine åtte bein. Sleipner løper like fort til lands, til vanns, gjennom fjell og i luften. Det finnes ikke raskere hest i hele verden. Odin har også to ravner, Hugin og Munin. De sitter på Odins skuldre, en på hver. Siden Odin bare drikker vin, gir han all maten sin til de to ulvene sine, Gere og Freke. Navnene deres betyr den grådige. Odin pleier å sende ulvene sine ut i verden for å hente nyheter til ham. Kilder:

http://no.wikipedia.org/wiki/Odin http://images.google.no/images?hl=no&q=odin&gbv=2

TILBAKE TIL NORRØN MYTOLOGI

TILBAKE TIL NORRØN LITTERATUR

HJEM